5.okotoobril külastas suursaadik hr Kitaoka Eesti NATO Ühingut, mille eesmärgiks on NATO tutvustamine Eestis.
Eesti NATO Ühingu juhatuse esinaine pr Krista Mulenok võttis suursaadiku vastu ühingu peakontoris Tallinnas ning andis talle ülevaate ühingu tegevustest.
Pr Mulenoki võib nimetada veteranametnikuks, kuna ta on panustanud ühingu tegevusse juba kaheksa aastat. Lisaks on ta ka NATO Ühingute katuseorganisatsiooni Atlantic Treaty Association (ATA) asepresident.
2001.aastal, mil Eesti tegi jõudsalt ettevalmistusi NATOga ühinemiseks, asutati Eesti NATO Ühing eesmärgiga tutvustada NATOt nii eesti kui ka vene keelt kõneleva elanikkonna hulgas. Ühingu idee sünni juures oli teiste hulgas ka endine president hr Toomas Hendrik Ilves.
Käesoleval aastal tähistab Eesti NATO Ühing oma 20.aastapäeva.
Eesti liikmesus NATOs on äärmiselt oluline Eesti julgeoleku seisukohalt.
Kuna Eesti Vabariigi ja Venemaa Föderatsiooni vaheline piir on ühtlasi Euroopa Liidu välispiir, on võtmetähtsusega koostöö Eestiga ka Euroopa julgeoleku tagamise seisukohalt.
Suursaadik hr Kitaoka meenutas, et Eesti ajalugu on olnud keerdkäikuderohke. Enam kui 700 aasta vältel on riiki valitsenud võõrvõimud ning omariiklus sai võimalikuks alles pärast 1918.aastal alanud ja 1920.aastal lõppenud Vabadussõda. Sellele lühikesele perioodile järgnes nõukogude okupatsioon, mis algas 1940. aastal Nõukogude Liidu sissetungiga Eestisse ning kestis kuni taasiseseisvumiseni 1991. aastal.
Suursaadik tõdes, et sellist keerulist ajalugu arvestades on mõistetav, miks teadlikkuse suurendamine riigikaitsest on äärmiselt oluline küsimus.
Eesti NATO Ühing on koostöös paljude vabatahtlikega algatanud palju erinevaid projekte, mille eesmärgiks on toetada riigikaitse õpetamist.
Kohtumise lõpus kinkis pr Mulenok suursaadikule kaardimängu NATONIA, mis pandi kokku eesmärgiga selgitada, milles seisneb NATO tähtsus.
NATONIA on 2014. aastal toimunud Eesti NATO Ühingu lauamängu konkursi võidutöö, mille autoriks on kooliõpilane.
Riigikaitse eest seismine ei ole ainult poliitikute ja kaitsejõudude ülesanne, vaid selle ühise eesmärgi olulisust peavad mõistma kõik riigi kodanikud.
Suursaadikule tegi heameelt võimalus arutada riigikaitse põhitõdede üle ning saada kinnitust, kuivõrd oluline on teadlikkuse kasv riigikaitse küsimustes.
Suursaadik tänab pr Krista Mulenoki südamliku vastuvõtu eest ka koroonapandeemia ajal.